*Obecné zastupiteľstvo v Jablonove nad Turňou. na základe ustanovenia § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov vydáva tieto*

**ZÁSADY ODMEŇOVANIA POSLANCOV A PREDSTAVITEĽOV VOLENÝCH ORGÁNOV OBCE JABLONOV NAD TURŇOU**

**§ 1**

**ÚVODNÉ USTANOVENIA**

1./ Zásady odmeňovania poslancov obecného zastupiteľstva a predstaviteľov volených orgánov obce Jablonov nad Turňou /ďalej len Zásady odmeňovania/ upravujú odmeňovanie poslancov obecného zastupiteľstva a predsedov a členov komisií v súlade so zákonom SNR

č. 369/1990 Zb. o obecnom zriadení a Štatútom obce.

2./ Funkcia poslanca obecného zastupiteľstva sa vykonáva v zásade bez prerušenia pracovného alebo obdobného pomeru.

3./ Tieto zásady sa nevzťahujú na odmeňovanie poslancov obecného zastupiteľstva dlhodobo

plne uvoľnených zo zamestnania na výkon funkcie poslanca, ktorým patrí v súlade s osobitným predpisom so zákonom o obecnom zriadení namiesto mzdy alebo inej odmeny v zamestnaní primeraný plat od obce.

**§ 2**

**Odmeňovanie poslancov a členov komisií**

1./ Poslancovi obecného zastupiteľstva patrí za výkon funkcie poslanecká odmena:

 - za účasť na zasadnutí obecného zastupiteľstva vo výške **20,- €**

 - za organizačné zabezpečenie kultúrno-spoločenských a športových podujatí

 organizovaných pod záštitou obce a účasť na týchto podujatiach vo výške **20,- €**

2./ Poslancovi patrí k poslaneckej odmene podľa § 2 bodu 1 týchto Zásad odmeňovania

 odmena za účasť na rokovaní komisie obecného zastupiteľstva:

* predsedom komisie vo výške **15,- €**
* členom komisie vo výške **10,- €**

3./ Poslancom obecného zastupiteľstva s prihliadnutím na kvalitu výkonu ich funkcie, zohľadňujúc ich prácu a aktivitu môže byť koncom roka na návrh starostu obce a schválení v obecnom zastupiteľstve vyplatená mimoriadna odmena.

4./ Poslanci obecného zastupiteľstva, členovia – neposlanci sa môžu vzdať odmien, ktoré im patria podľa Zásad odmeňovania poslancov a volených členov komisií obce, na základe písomného vyhlásenia, podľa prílohy č. 1, ktorá tvorí súčasť Zásad odmeňovania.

**§ 3**

**Odmena zástupcovi starostu**

# 1./ Poslancovi vykonávajúcemu funkciu zástupcu starostu, ktorý vykonáva funkciu popri zamestnaní, bez určenia úväzku môže byť poskytnutá odmena na základe vyhodnotenia úloh, ktorými ho poveril starosta obce v písomnom poverení.

# 2./ V súlade so zákonnými oprávneniami starostu rozhodovať o konkrétnej výške odmeny za výkon funkcie zástupcu starostu za určité obdobie, rozhoduje starosta podľa vyhodnotenia úloh, ktorými ho poveril starosta obce na základe písomného poverenia v súlade s odsekom 1 §3, zohľadňujúc pri tom druh a časovú náročnosť skutočne splnených úloh a podľa výsledku hodnotenia dosiahnutých výsledkov, založenom výlučne na hodnotení starostu obce. Maximálna mesačná odmena zástupcu starostu obce však nesmie presiahnuť 20% odmeny za výkon funkcie starostu obce.

# 3./ Podkladom pre vyplatenie odmeny zástupcovi starostu je starostom potvrdený výkaz práce, ktorý obsahuje dátum a skutočný popis plnených úloh spolu s určením odmeny. Odmena zástupcovi starostu obce sa vypláca mesačne.

4./ O výške odmeny zástupcu starostu a o predloženom výkaze prác starosta neodkladne informuje obecné zastupiteľstvo t.j. na najbližšom zasadnutí obecného zastupiteľstva.

# 5./ Zástupcovi starostu, ktorý nie je uvoľneným poslancom podľa § 25 ods. 8 zákona o obecnom zriadení, patrí aj poslanecká odmena v zmysle § 2 ods. 1 týchto Zásad.

**§ 4**

**Odmena poslancovi poverenému vykonávaním sobášnych obradov**

Poslancovi poverenému vykonávaním sobášnych obradov a iných slávností patrí odmena za každý jeden obrad v nasledovnej výške:

* Obrad konajúci sa v sobášnej /obradnej/ sieni obce: **10,- €**
* Obrad konajúci sa mimo sobášnej /obradnej/ siene obce: **13,- €**

**§ 5**

**Zúčtovanie odmien poslanca, zástupcu starostu a členov komisií**

1./ Podkladom na zúčtovanie odmien poslancov a členov komisií podľa § 2 týchto Zásad odmeňovania sú prezenčné listiny zo zasadnutí obecného zastupiteľstva a komisií. Podkladom na zúčtovanie odmeny poslancovi podľa § 4 je počet vykonaných sobášnych obradov a iných slávností za uplynulý polrok, podľa príslušných zápisníc. Podklady predkladá starosta obce /ním poverený pracovník/ pracovníkovi na likvidáciu miezd.

2./ Odmeny podľa § 2 a 4 sa vyplácajú polročne, vždy úhrnne za predchádzajúci polrok a to poukázaním na účet poslanca v peňažnom ústave, prípadne v hotovosti z pokladne obecného úradu.

3./ Výdavky súvisiace s výplatou odmien v zmysle týchto Zásad odmeňovania sa uhrádzajú z rozpočtových prostriedkov Obce Jablonov nad Turňou vždy na príslušný kalendárny rok. V prípade nepriaznivej finančnej situácie obce sa tieto zásady primerane prehodnotia a upravia.

**§ 6**

**ZÁVEREČNÉ USTANOVENIA**

1./ Zásady odmeňovania poslancov a členov komisií Obecného zastupiteľstva obce Jablonov

nad Turňou boli schválené uznesením č. 125 Obecného zastupiteľstva obce Jablonov nad Turňou dňa 18.07.2015.

2./ Priznanie odmien podľa týchto Zásad odmeňovania nepodlieha ďalšiemu schvaľovaniu v obecnom zastupiteľstve obce.

3./ Tieto zásady nadobúdajú účinnosť 01.08.2015

4./ Zmeny a doplnenia zásad odmeňovania poslancov a členov komisií obecného zastupiteľstva je možné vykonať iba prijatím dodatku k týmto zásadám riadne schváleným obecným zastupiteľstvom obce Jablonov nad Turňou.

5./ Schválením týchto Zásad odmeňovania sa rušia Zásady odmeňovania poslancov a volených členov komisií obce Jablonov nad Turňou zo dňa 13.12.2010, schválené Obecným zastupiteľstvom dňa 13.12.2010 účinné od 1.1.2011 do 31.07.2015.

V Jablonove nad Turňou dňa 18.07.2015

 ................................................

 starosta obce